Michael Phelps

I Michael Fred Phelps II (mibait Junio 30, 1985) metung yang Americanung kakawe ampong Olympian a dakal dili medalya king kabilugan ning panaun a maki adwang pulung (20) medalya. I Phelps murin ing tatalan kareng record para king pangkabilugan panaun para kareng medalyang gintu (16), medalyang gintu kareng tunggal a event (10), medalyang Olympic a pang-indibidwal para king lalaki (12, tabla), ampong gintung medalya king pareung event a indibidwal kareng mitutuking event para king lalaking kakawe (3). King pamanyambut nang walung gintung medalya king 2008 Beijing Games, i Phelps ing menikwa king record para king dakal diling mumunang miyari king sanumang tunggal a Pyalung a Olympic. Deng lima kareng pamanyambut a reti, karen lang indibidwal a event, a tatabla king tunggal a record kareng Pyalung. King 2012 Summer Olympics king London, sinambut yang adwang medalyang pilak ampong adwang gintu i Phelps anggang Agsto 2.

I Phelps ing tatalan king record king yatu king long course a 100 metres butterfly, 200 metres butterfly ampong 400 metres individual medley ampo ing sadyang tatalan king record king yatu king long course king 200 metres freestyle ampong 200 metres individual medley. King kabilugan, sinambut yang anam a pulu't anam (66) a medalya kareng manimunang kompetisyun a internasyunal, kayabe ya ing  Olympics, ing World, ampo ing Pan Pacific Championships.  Uling kareng kayang titulung internasyunal, mekatanam ya sinambut World Swimmer of the Year Award i Phelps, ampong mekatawalu ya meging American Swimmer of the Year Award. Uling king kayang tagumpe king Olympics ning 2008, simbut Phelps ing galal a Sports Illustrated Sportsman of the Year. Agpang king magasin a ita, ya ing "kikilalanan ning yatung mapyang diling kakawe king kasalesayan" ("universally recognized as the greatest swimmer in history").

Kaybat ning 2008 Summer Olympics, tetag neng Phelps ing Katatagang Michael Phelps (Michael Phelps Foundation), a makatutuk king pamagpalaganap king pasiknangan ning pamangawe ampo ing pamanagyag king pamibyebyeng mas mabulas (promoting healthier lifestyles). Mamasa yang isundu ing kayang obra king kayang katatagan kaybat ning 2012 Olympics, a sasabyan nang yang tawli nang pakyabayan.

 Notes 

 Dalerayan 





 Suglung palwal 

  Michael Phelps  – National Team swimmer profile at USASwimming.org
  MichaelPhelpsFoundation.org – Official website of the Michael Phelps Foundation



|-

|-

|-

|-

|-

|-

|-

Category:1985 kebaitan
Category:American people of Scottish descent
Category:American swimmers
Category:James E. Sullivan Award recipients
Category:Living people
Category:Male backstroke swimmers
Category:Male butterfly swimmers
Category:Male freestyle swimmers
Category:Male medley swimmers
Category:Michigan Wolverines athletes
Category:Olympic bronze medalists for the United States
Category:Olympic gold medalists for the United States
Category:Olympic medalists in swimming
Category:Olympic swimmers of the United States
Category:People from Towson, Maryland
Category:Sportspeople from Baltimore, Maryland
Category:Swimmers at the 2000 Summer Olympics
Category:Swimmers at the 2004 Summer Olympics
Category:Swimmers at the 2008 Summer Olympics
Category:Swimmers at the 2012 Summer Olympics
Category:Swimming World American Swimmers of the Year
Category:Swimming World World Swimmers of the Year
Category:World Aquatics Championships medalists in swimming
Category:World record holders in swimming
Category:Olympic silver medalists for the United States